wickkiey/tamil-wikipedia-markdown huggingface dataset:
# கலயாத்

**கலயாத்** (*Kalayat*) என்பது இந்தியாவின் ஹரியானா மாநிலத்திலுள்ள கைதல் மாவட்டத்தில் உள்ள ஒரு நகரம் ஆகும். இது கடந்த காலத்தில் **கபிலாயத்** மற்றும் **கபிலாயதன** என அழைக்கப்படும் வரலாற்று நகரமாகும், இது வேத முனிவர் கபில முனியின் பெயரால் பெயரிடப்பட்டது. இது 8 ஆம் நூற்றாண்டின் கலயாத் பண்டைய செங்கல் கோயில் வளாகத்தின் தாயகமாக உள்ளது. . துவாரகா நகரம் நீரில் மூழ்கிய பிறகு, போர்வீரன் பாண்டவர் அர்ச்சுனன் அஹிர் பெண்கள் மற்றும் குழந்தைகளுடன் கைதல் வழியாக அஸ்தினாபுரம் நோக்கி சென்றதாக கருதப்படுகிறது. .  

## மக்கள்தொகை
கடந்த 2001 இந்திய மக்கள் தொகை கணக்கெடுப்பின்படி, கலயாத் நகரின் மக்கள் தொகை 16,747 ஆகும். மக்கள் தொகையில் ஆண்கள் 53% மற்றும் பெண்கள் 47% ஆக உள்ளனர்.. கலயாத்தின் சராசரி கல்வியறிவு விகிதம் 70% ஆகும், இது தேசிய சராசரியான 74.04% ஐ விடக் குறைவு: ஆண்களின் கல்வியறிவு 70%, பெண்களின் கல்வியறிவு 65%. கலயாத்தில், 17% மக்கள் 0–6 வயதுக்குட்பட்டவர்கள் என்று அறியப்படுகிறது.  
## மேலும் பார்க்கவும்
- கஜுராஹோ கோயில்கள்
- சிந்துவெளி நாகரிகத்தின் தொல்லியல் களங்கள் அரியானா
# யாதகள்ளி இந்தியச் சிறுமான் வனவிலங்கு காப்பகம்



**யாதகள்ளி இந்திய சிறுமான் வனவிலங்கு காப்பகம்** (*Yadahalli Chinkara Wildlife Sanctuary*) என்பது இந்தியாவில் கர்நாடகா மாநிலத்தில் உள்ள ஒரு வனவிலங்கு சரணாலயமாகும். இது இந்தியச் சிறுமான்களின் பாதுகாப்பை நோக்கமாகக் கொண்டது.  

## வரலாறு
2016-ல் நிறுவப்பட்டது, இந்த காப்பகம் கர்நாடகாவின் முதல் இந்தியச் சிறுமான் சரணாலயம் ஆகும்.  

## அமைவிடம்
இந்த சரணாலயம் இந்தியாவின் கர்நாடகாவில் பாகல்கோட் மாவட்டத்தில் பிலாகி மற்றும் முதோல் வட்டத்தில் அமைந்துள்ளது. இது பரப்பளவைக் கொண்டுள்ளது. பிலாகியில் உள்ள யாதகள்ளி கிராமத்தின் காரணமாக இச்சரணாலயம் இதன் பெயர் பெற்றது.  

சரணாலயத்தின் தெற்குப் பகுதியில் காட்டபிரபா நதியும், வடக்குப் பகுதியில் கிருஷ்ணா ஆறும் பாய்கின்றன. இங்குக் காணப்படும் மரங்களில் நான்கு சிற்றினங்கள் அழிவுக்கு இலக்காகியும், மற்றும் ஒன்று உலக அளவில் அச்சுறுத்தலுக்கு அண்மித்த இனமாகவும் பட்டியலிடப்பட்டுள்ளன. 2016-ல் 85ஆக இருந்த இந்தியச் சிறுமான்களின் எண்ணிக்கை 2022-ல் 92ஆக அதிகரித்துள்ளதாகக் கூறப்படுகிறது.
# டூசுன் மக்கள்



**டூசுன் மக்கள்** (மலாய்: *Kaum Dusun* <small>அல்லது</small> *Bangsa Dusunik*; ஆங்கிலம்: *Dusun*; சீனம்: 杜顺) என்பவர்கள் தென்கிழக்கு ஆசியா, வடக்கு போர்னியோ, சபா மாநிலத்தில் வாழும் பூர்வீகப் பழங்குடி மக்களாகும். இவர்கள் சபாவில் மிகப்பெரிய இனக்குழுவினராக உள்ளனர்.  

டூசுன் இனத்தவர், 2004-ஆம் ஆண்டு முதல், ஐக்கிய நாடுகள் கல்வி, அறிவியல், பண்பாட்டு அமைப்பால் (**UNESCO**); போர்னியோவில் ஒரு பாரம்பரியப் பழங்குடி சமூகத்தவராக அங்கீகரிக்கப்பட்டு உள்ளனர்.  

டூசுன் இனத்தவரைப் போல் சமூகத் தொடர்புகள் இல்லாத பிற இனக் குழுவினர்களும் புரூணை மற்றும் இந்தோனேசியாவின் மேற்கு கலிமந்தான் (*West Kalimantan*), மத்திய கலிமந்தான் (*Central Kalimantan*) பகுதிகளில் காணப் படுகின்றனர்.  

## பொது

புரூணை நாட்டைச் சேர்ந்த டூசுன்களை (*Bruneian Dusuns*) அசலான டூசுன்கள் (*Sang Jati Dusun*) என்று அழைக்கிறார்கள். இவர்களும் சபாவின் டூசுன் இன மக்களுடன் நேரடியாகத் தொடர்புடைய டூசுனிய குடும்பக் குழுவைச் (*Dusunic Family Group*) சேர்ந்தவர்கள் தான்.  

புரூணை நாட்டைச் சேர்ந்த டூசுன்கள், பொதுவாகவே வடக்கு சரவாக் மற்றும் தென்மேற்கு சபாவின் பிசாயா (*Bisaya*) மக்களுடன் பொதுவான தோற்றம், மொழி மற்றும் அடையாளத்தைப் பகிர்ந்து கொள்கின்றனர்.  

இந்தோனேசியாவில், பாரித்தோ ஆற்றுப் பகுதிகளில் (*Barito River System*) முழுவதும் காணக்கூடிய பாரித்தோ டூசுன் இனக் குழுக்கள்; டூசுன் இனத்தைச் சேர்ந்தவர்கள் அல்ல. பாரித்தோ டூசுன்கள், உண்மையில் டானும் டயாக்கு (*Danum Dayak*) இனத்தைச் சேர்ந்தவர்கள் ஆகும்.  

## சொற்பிறப்பியல்
வில் டூசுன் வர்த்தகர்கள்]]  

டூசுன் மக்களின் சொற்களஞ்சியத்தில் 'டூசுன்' என்ற சொல் இல்லை. இன்றைய சபாவில் உள்ள உள்நாட்டு விவசாயிகளின் இனக் குழுக்களைக் குறிக்க புரூணை சுல்தானால் 'டூசுன்' என்ற சொல் பயன்படுத்தப்பட்டதாகக் கூறப்படுகிறது.  

மலாய் மொழியில் 'டூசுன்' என்றால் 'தோட்டம்' என்று பொருள். வடக்கு போர்னியோவின் மேற்குக் கடற்கரையின் பெரும்பகுதி புரூணை சுல்தானின் செல்வாக்கின் கீழ் இருந்த போது, டூசுன் மக்களிடம் 'டூயிஸ்' (*Duis*) எனப்படும் வரி வசூலிக்கப்பட்டது. இதற்கு 'நதி வரி' (*River Tax*) என்றும் பெயர் உண்டு. அப்போது இருந்து டூசுன் எனும் பெயர் வந்து இருக்கலாம் என்று அறியப்படுகிறது.  

1881-ஆம் ஆண்டு, பிரித்தானிய வடக்கு போர்னியோ நிறுவனம் (*British North Borneo Company*) நிறுவப்பட்ட பின்னர், போர்னியோவில் இருந்த 12 முக்கிய பழங்குடியினரையும் மற்றும் 33 துணை பழங்குடியினரையும் மொழியியல் ரீதியாக 'டூசுன்' என அந்த நிறுவனம் வகைப்படுத்தியது.  

## மனித மரபியல் ஆய்வு

2018-ஆம் ஆண்டு மலேசியா சபா பல்கலைக்கழகத்தை சேர்ந்த மனித மரபியல் ஆய்வுக் குழுவால் மரபணு வகை தரவு ஆய்வு செய்யப்பட்டது. அந்த ஆய்வில் இருந்து, வடக்கு போர்னியோவில் உள்ள டூசுன் மக்கள்; சோன்சோகன் (*Sonsogon*), ருங்குஸ் (*Rungus*), லிங்கபாவ் (*Lingkabau*), மூருட் (*Murut*) இனக்குழுவினர்; தைவான் பூர்வீகவாசிகளான அமி மற்றும் அடயல் (*Taiwan Natives of Ami and Atayal*) குழுவினருடன் நெருங்கிய தொடர்பு உடையவர்கள் என்று கண்டு அறியப்பட்டது.  

அத்துடன் போர்னியோ டூசுன் மக்கள்; ஆஸ்ட்ரோ-மெலனேசியர் (*Austro-Melanesian*) அல்லாத பிலிப்பீன்சு நாட்டின் விசயன் மக்கள் (*Visayan*), தகலாகு மக்கள் (*Tagalog*), இலோகானோ மக்கள் (*Ilocan*), மினனுபு (*Minanubu*) பிலிப்பினோ மக்களுடன் தொடர்பு உடையவர்கள் என்றும் கண்டு அறியப்பட்டு உள்ளது.
# அனுப்பானடி



**அனுப்பானடி** (*Anuppanadi*) என்பது தமிழ்நாட்டின் மதுரை மாவட்டத்தின் கிழக்கில் அமைந்த மாநகரப் பகுதி ஆகும். இது, (அதாவது, 9.904800°N, 78.140100°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 152 மீட்டர் உயரத்தில் அமைந்துள்ளது. அனுப்பானடி பகுதி, மதுரை மாநகராட்சியின் மண்டலம் எண் 3 - பழைய வார்டு எண் 57ல் அமைந்துள்ளது. இதனருகில் வண்டியூர் மாரியம்மன் தெப்பக்குளம் அமையப் பெற்றுள்ளது. அண்ணா நகர், சிம்மக்கல், யானைக்கல், கோரிப்பாளையம், செல்லூர், கருப்பாயூரணி ஊராட்சி, கே. கே. நகர், கீழ வாசல், நெல்பேட்டை, தெற்கு வாசல் ஆகியவை அனுப்பானடி பகுதிக்கு அருகிலுள்ள முக்கிய ஊர்களாகும். 1887 ஆம் ஆண்டு அனுப்பானடியில் மேற்கொள்ளப்பட்ட அகழ்வாய்வுகளில் முதுமக்கள் தாழிகள், ஈமத்தாழிகள் கண்டெடுக்கப்பட்டதாகக் குறிப்புகள் தெரிவிக்கின்றன.  

## போக்குவரத்து
அனுப்பானடி பகுதியிலிருந்து சுமார் 6 கி.மீ. தொலைவில் மாட்டுத்தாவணி பேருந்து நிலையம் அமைந்துள்ளது. ஆரப்பாளையம் பேருந்து நிலையம் சுமார் 7 கி.மீ. தூரத்தில் அமைந்திருக்கிறது. இங்கிருந்து சுமார் 4.5 கி.மீ. தூரத்தில் பெரியார் பேருந்து நிலையம் உள்ளது. அருகாமையில், சுமார் 2.5 கி.மீ. தூரத்தில் மதுரை கிழக்கு தொடருந்து நிலையம் உள்ளது. மற்றும் எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 5 கி.மீ. தூரத்தில் அமையப் பெற்று, வெளியூர் பயணத் தொடர்புக்கு ஏற்றவாறு, மாநகரப் பேருந்துகள் மூலம் சென்று வர சாலை வழியாக இணைக்கப்பட்டுள்ளது. அனுப்பானடியிலிருந்து சுமார் 13 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  
## கல்வி
அனுப்பானடியில் அரசுப் பள்ளியான மாநகராட்சி உயர்நிலைப் பள்ளி மற்றும் அனுப்பானடி செங்குந்தர் மெட்ரிக் உயர்நிலைப்பள்ளி, சௌராஷ்டிரா பெண்கள் மேல்நிலைப் பள்ளி முதலியவை அமைந்துள்ளன. வேலம்மாள் கல்விக் குழுமத்தின் வேலம்மாள் வித்யாலயா, வேலம்மாள் போதி வளாகம் ஆகியவை அனுப்பானடியில் நிறுவப்பட்டுள்ளன.  
## மருத்துவம்
அனுப்பானடி பகுதியில் அமைந்துள்ள வேலம்மாள் மருத்துவமனை மற்றும் ஆராய்ச்சி நிறுவனத்தில் ஏழைகளுக்கு இலவசமாக மருத்துவ சேவைகள் வழங்கப்படுகின்றன. மேலும், ஆல்ஃபா மருத்துவமனை மற்றும் ஆராய்ச்சி மையம் மூலமாகவும் இங்குள்ள மக்கள் பலனடைகின்றனர்.  
## ஆன்மீகம்
அனுப்பானடியிலுள்ள சர்வ சிவசக்தி கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது. மேலும் இங்குள்ள அனுப்பானடி நடேஸ்வரர் கோயில் ஒரு சிவன் கோயிலாகும்.  
## தொழில்
அனுப்பானடி மற்றும் அப்பகுதியைச் சுற்றியுள்ள மதுரை மாவட்டத்திலுள்ள 400-க்கும் மேற்பட்ட அப்பளத் தயாரிப்பு நிறுவனங்களில் சுமார் 15,000 ஆண், பெண் தொழிலாளர்கள் மூலம் தினமும் 5,000 கிலோகிராம் அப்பளங்கள் தயாராகின்றன. மேலும், கற்பூரம் தயாரிப்பு, நெசவுத் தொழில், நெகிழி மூலம் பொருட்கள் தயார் செய்தல் ஆகியவை அனுப்பானடியில் அதிகமாகும்.  
## அரசியல்
அனுப்பானடி பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 18 படிகள்

**18 படிகள்** அல்லது **18 தத்துவங்கள்** என்பது நாம் இறைநிலையை அடைய நம் வாழ்வில் உணர வேண்டிய யோக நிலைகளைக் குறிக்கும் வகையில், ஐயப்பன் கோயில்களில், 18 படிக்கட்டுகள் கொண்ட அமைப்பின் மூலம் நமக்கு உணர்த்தப்படும் தத்துவங்கள் ஆகும். அவை கீழே வருமாறு:  

1. பிறப்பு நிலையற்றது
1. சாங்கிய யோகம்
1. கர்ம யோகம்
1. ஞான யோகம்
1. சன்னியாசி யோகம்
1. தியான யோகம்
1. ஞான விஞ்ஞான யோகம்
1. அட்சர பிரம்ம யோகம்
1. ராஜவித்யா ராஜகுஹ்ய யோகம்
1. விபூதி யோகம்
1. விஸ்வரூப தரிசன யோகம்
1. பக்தி யோகம்
1. சேஷத்ர விபாக யோகம்
1. குணத்ரய விபாக யோகம்
1. புருஷோத்தம யோகம்
1. தைவாசுரஸம்பத் விபாக யோகம்
1. சிராத்தாதரய விபாக யோகம்
1. மோட்ச சன்னியாச யோகம்
# வி. என். சுந்தரம்


**வி. என். சுந்தரம்** (*V. N. Sundaram*, 1918 - 14 திசம்பர் 2009) தமிழக நாடக, திரைப்பட நடிகரும், பின்னணிப் பாடகரும், கருநாடக இசைப் பாடகரும் ஆவார்.  

## தொடக்க வாழ்க்கை
தஞ்சாவூர் மாவட்டம், கும்பகோணத்தில் விசலூர் என்ற ஊரில் சுந்தரம் பிறந்தார். இவரது இயற்பெயர் ஆலாசியசுந்தரம். சிறு வயதில் கோவில் விழாக்களில் நாதசுவர இசையை விரும்பிக் கேட்டு, இராகங்களை குரலில் ஒப்பிக்கும் வல்லமை படைத்தவர். தனது 12-ஆவது அகவையில் நாரத கான சபா என்ற நாடகக் கம்பனியில் சேர்ந்து நடிக்கத் தொடங்கினார். ஆனாலும், இவர் கம்பெனியின் உணவு ஒத்துக் கொள்ளாமல் ஆறு மாதங்களில் வெளியேறினார். பின்னர் மதுரை பால வினோத சங்கீத சபாவில் சேர்ந்து, யதார்த்தம் பொன்னுசாமிப் பிள்ளையிடம் பயிற்சி பெற்றார். *பாதுகா பட்டாபிசேகம்* என்ற தனது மூன்றாவது நாடகத்திலேயே அரசன் பாத்திரத்தை ஏற்று நடித்தார். இந்நாடகம் பெரும் வரவேற்பைப் பெற்றது. நாடக விளம்பரங்களில் சுருக்கம் கருதி இவரது பெயரை வி. என். சுந்தரம் என எழுதினார்கள். அப்பெயரே அவருக்கு நிலைத்து விட்டது. இப்படத்தில் பாபநாசம் சிவன் வரிகளில் வாசஸ்பதி இராகத்தில் *பராத் பரா* என்ற இவர் பாடிய பாடல் பெரும் வரவேற்பைப் பெற்றது.  

தொடர்ந்து பட்டினத்தார் (1936) படத்தில் தண்டபாணி தேசிகருக்கு மகன் மருதவாணனாக நடித்தார். சந்திரஹாசன் (1936) சுந்தரமூர்த்தி நாயனார் (1937), கண்ணப்ப நாயனார் (1938),
# கேரளோற்சவம்



**கேரளோற்சவம்** (*Keralotsavam*) என்பது இந்திய மாநிலமான கேரளாவின் தேசிய இளைஞர் விழாவாகும். கேரள மாநில இளைஞர் நல வாரியத்தால் இது ஒருங்கிணைக்கப்படுகிறது. கேரள அரசால் ஏற்பாடு செய்யப்படும் இந்த நிகழ்வு பெரும்பாலும் நவம்பரில் தொடங்கி டிசம்பர் மாதத்தில் முடிவடையும். கடைசியாக இக்கேரளத் திருவிழா 2021 நவம்பர் 25, அன்று தொடங்கி சனவரி 1, 2022 அன்று முடிவடைந்தது. கோவிட் -19 பெருந்தொற்று காரணமாக, 2021 ஆம் ஆண்டிற்கான கலைப் போட்டிகளை மட்டும் இணையத்தில் நிகநேரம் வழியாக நடத்த வாரியம் முடிவு செய்தது. காணொளிகளைப் பதிவேற்றி அவற்றை நிகழ்நேரத்தில் மதிப்பீடு செய்வதன் மூலம் இவ்விழாவை நடத்துவதற்காக திட்டமிடப்பட்டது. இந்தியாவில் முதன்முறையாக இதுபோன்ற ஒரு நிகழ்விற்காக கிளிவோக் தனியார் நிறுவனம் ஒரு குறிப்பிட்ட காலத்தில் மிகத் துல்லியமாக நடைமுறைப்படுத்தியது.  

## விழா
கேரளத் திருவிழா என்பது அடிப்படையில் கலை மற்றும் விளையாட்டு என இரண்டு முக்கிய வகைப் போட்டிகளைக் கொண்டதாகும். இதில் துடுப்பாட்டம் மற்றும் கால்பந்து உள்ளிட்ட கலைநிகழ்ச்சிகள், படைப்பாற்றல் கலைகள் மற்றும் விளையாட்டு போட்டிகள் நடைபெறும். இந்த நிகழ்வு கேரள உள்ளாட்சி அளவில் தொடங்கி தேசிய இளைஞர் விழாவின் ஒரு பகுதியாக தேசிய அளவில் நடைபெறுகிறது.
# தானேசுவர் மகாதேவர் கோயில்


**தானேசுவர் மகாதேவர் கோயில்**, (**Sthaneshwar Mahadev Temple)** சிவபெருமானுக்கு அர்ப்பணிக்கப்பட்ட பழமையான ஒரு கோயிலாகும். இந்த கோயில், இந்தியாவின் ஹரியானா மாநிலத்தின் குருஷேத்ரா மாவட்டத்தில் உள்ள பழைய குருஷேத்ரா நகரத்தில் அமைந்துள்ளது. இங்குதான் பாண்டவர்கள் கிருஷ்ணருடன் சேர்ந்து மகாபாரதப் போரில் வெற்றி பெற சிவனிடம் பிரார்த்தனை செய்து ஆசி பெற்றனர் என்று கருதப்படுகிறது. ஒன்பதாவது குருவான ஸ்ரீ தேக் பகதூர் தானேசுவர் தீர்த்தத்திற்கு அருகில் உள்ள ஒரு இடத்தில் தங்கியிருந்தார், இந்த கோவிலுக்கு அருகில் ஒரு குருத்வாரா உள்ளது.  

இது, மகாவிஷ்ணுவுக்கும் தாதீசிக்கும் வாக்குவாதம் ஏற்பட்டு தாதீசி தேவதைகளை வென்ற இடம் என்று சொல்லப்படுகிறது.  

## வரலாறு
தானேசுவர் என்றழைக்கப்படும் இக் கோயில், சிவபெருமானுக்கு அர்ப்பணிக்கப்பட்டுள்ளது, அதனால், தற்போது தானேசர் நகரம் அல்லது குருக்ஷேத்திர நகரம் என்று அழைக்கப்படுகிறது. பழங்கால நகரமான தானேசுவரின் பிரதான தெய்வமாக இக் கோயில் உள்ளது. புராணக்கதைகள் அதன் தொன்மையை மகாபாரத காலகட்டத்திற்கு வைக்கின்றன. கிருஷ்ணர், பாண்டவர்களுடன் சேர்ந்து இங்கு வந்து, சிவபெருமானை வழிபட்டு, மகாபாரதப் போரில் வெற்றிபெறுவதற்காக வரம் பெற்றதாகக் கூறப்படுகிறது. கிருஷ்ணர் விசேஷமாக, ஓ கடவுளே “மகேஸ்வரா” நான் எந்த சூழ்நிலையிலும் பாண்டவர்களை (தர்மத்தை) பாதுகாப்பேன், ஆனால் என்னால் கட்டுப்படுத்த முடியாத சில சக்திவாய்ந்த அஸ்திரங்கள் கௌரவர்களிடம் உள்ளன. (கௌரவர்கள் யாராலும் கட்டுப்படுத்த முடியாத கொடிய அஸ்திரம் கொண்டவர்கள் என்று நம்பப்படுகிறது). மகாகாலன் என்று அழைக்கப்படும் சிவபெருமானைத் தவிர, வேறு எவராலும் அதை தடுக்க இயலாது. அதனால், தர்மம் வெல்வதற்கு உதவி செய்ய வேண்டும் என்று பிரார்த்தனை செய்தார் என வரலாறு கூறுகிறது. இந்த கோயிலை தரிசிக்காமல் குருக்ஷேத்திரத்திற்கு மகாகால யாத்திரை சென்றால் அது முழுமையற்றதாகவும் பலனற்றதாகவும் கருதப்படுகிறது. தானேசுவரத்தின் வர்தனப் பேரரசின் நிறுவனர் புஷ்பபூதி, தனது ராஜ்ஜியத்தின் தலைநகருக்கு தானேசுவர் சிவனின் பெயரை சூட்டினார். இந்த கோயில், மூன்றாவது பானிபட் போருக்கு முன்பு குஞ்ச்புராவில் அகமது ஷா அப்தாலியை வென்றதன் நினைவாக மராட்டியப் படைகளின் தளபதியான சதாசிவ்ராவ் பாவ் என்பவரால் கட்டப்பட்டது என்று கூறப்படுகிறது.  

## புராணம்
கோயிலை ஒட்டியுள்ள குளத்தின் நீர் புனிதமானது என்று புராணம் கூறுகிறது. இந்த குளத்தின் சில துளிகள் தண்ணீர் மன்னன் பான் என்பவரின் தொழுநோயைக் குணப்படுத்தியது என சொல்லப்படுகிறது. இந்த பழமையான, புனிதமான கோவிலுக்கு வருகை தராமல் குருக்ஷேத்திர யாத்திரை முழுமையடையாது என்று நம்பப்படுகிறது. குளமும் கோயிலும் தானேசர் நகரத்திலிருந்து சிறிது தொலைவில் அமைந்துள்ளது, இது இந்த கோயிலின் பெயரிலேயே அழைக்கப்படுகிறது. *சிவபெருமான்* முதன்முதலில் இங்கு லிங்க வடிவில் வழிபட்டதாகவும் நம்பப்படுகிறது.யமுனை கரையில் தவம் செய்த மகாபாரத நாயகர்களின் மூதாதையரான முனிவர் குரு, வழிபட்ட இடமென்றும், பெரும் வீரரான பரசுராமர் பல சத்திரியர்களைக் இங்கு கொன்றார் என்றும் புராணங்கள் கூறுகிறது.  

## தெய்வத்தைப் பற்றி
தானேசுவர் கோயில் சிவபெருமானின் உறைவிடம் ஆகும். இந்த நகரம் பேரரசர் ஹர்ஷவர்தனாவின் தலைநகராக செயல்பட்டது. குவிமாடம் வடிவ கூரையுடன் கூடிய கோயில் ஒரு பிராந்திய வகை கட்டிடக்கலையைப் பின்பற்றுகிறது. மேற்கூரையின் முகப்பில் உயரமான சிகரத்துடன் 'ஆம்லா' வடிவில் உள்ளது. இங்குள்ள *லிங்கம்* பழமையானது. மேலும், உள்ளூர் மக்களால் இன்றும் வணங்கப்படுகிறது.
# வார்ப்புரு:Infobox birth control

}  
| caption = }  

| headerstyle = background-color:lavender  
| header1 = பின்புலம்  

| label2 = உச்சரிப்பு  
| data2 = }}} |}}}}}&#x20;} }}  

| label3 = வகை  
| data3 =  

| label4 = முதல் பயன்பாடு  
| data4 =  

| label5 = இணைச்சொல்கள்  
| data5 = }}}}  

| label6 = வர்த்தக பெயர்கள்  
| data6 = }  

| label7 = AHFS/Drugs.com  
| data7 = }  

| header8 = விகிதங்கள்  

| label9 = சரியான பயன்பாடு  
| data9 =  
| label10 = வழக்கமான பயன்பாடு  
| data10 =  

| header11 = பயன்பாடு  

| label12 = கால விளைவு  
| data12 = }  
| label13 = மீள்தன்மை  
| data13 = }  
| label14 = பயனர் நினைவூட்டல்கள்  
| data14 =  
| label15 = மருத்துவ ஆய்வு  
| data15 = }  

| header16 =  

| label17 = பால்வினை நோய் தடுப்பு  
| data17 = }  
| label18 = மாதவிடாய்கள்  
| data18 = }  
| label19 = தாய்ப்பால் கொடுக்கும் போது பாதுகாப்பானது  
| data19 = }  
| label20 = எடை  
| data20 = }  
| label21 = மாதவிடாய்கள் தீமைகள்  
| data21 = }  
| label22 = மாதவிடாய்கள் நன்மைகள்  
| data22 = }  
| label23 = எடை அதிகரிப்பு  
| data23 = }  
| label24 = நன்மைகள்  
| data24 = }  
| label25 = அபாயங்கள்  
| data25 = }  

| header26 =  

| belowstyle = background-color: #eee; font-size:x-small  
| below = }  
}}<noinclude></noinclude>
# துள்ளல் மான்


**துள்ளல் மான்** ( *Springbok* ) என்பது தெற்கு மற்றும் தென்மேற்கு ஆப்பிரிக்காவில் முக்கியமாக காணப்படும் ஒரு நடுத்தர அளவிலான மறிமான் ஆகும். இது *ஆன்டிடோர்காஸ்* பேரினத்தின் ஒரே உறுப்பினராகவும், மாட்டுக் குடும்ப்பத்தைச் சேர்ந்ததாவும் வகைப்படுத்தபட்டுள்ளது. 1780 இல் செர்மானிய விலங்கியல் நிபுணரான எபர்ஹார்ட் ஆகஸ்ட் வில்ஹெல்ம் வான் சிம்மர்மேன் என்பவரால் முதலில் இது விவரிக்கப்பட்டது . இதில் மூன்று துணையினங்கள் அடையாளம் காணப்பட்டுள்ளன. இது மெல்லிய, நீண்ட கால்கள் கொண்ட மறிமானாகும். துள்ளல் மான் நிற்கும்போது தோள்வரை 71 முதல் 86 செமீ (28 முதல் 34 அங்குலம்) வரை இருக்கும். மேலும் 27 முதல் 42 கிலோ (60 மற்றும் 93 பவுண்டுகள்) வரை எடையுள்ளதாக இருக்கும். இரு பாலினத்துக்கும் 35 முதல் 50 செமீ (14 முதல் 20 அங்குலம்) நீளமான பின்னோக்கி வளைந்திருக்கும் கருப்பு நிறக் கொம்புகள் இருக்கும். துள்ளல் மானின் முகம் வெள்ளை நிறம் கொண்டது. இதன் கண்ணில் இருந்து நீசித் துவாரம் வரை கருப்புக் கொடு காணப்படுகிறது. தொம்சன் சிறுமான் போன்று பக்கவாட்டுகளில் மேல் முன் காலில் இருந்து பிட்டம் வரை செம்பழுப்பு நிற பட்டையாலும், வெளிர்-பழுப்பு நிற உடல் நிறத்தாலும் இது அடையாளப்படுத்தப்படுகிறது. இதன் பிட்டம் வெள்ளையாக இருக்கும்.  

இவை முதன்மையாக விடியற்காலையிலும், அந்தி வேளையிலும் சுறுசுறுப்பாக இருக்கும். துள்ளல் மான்கள் சில சமயங்களில் காரணமே இல்லாமல் தூள்ளத் துவங்குவது ஒரு விசித்திரமான அம்சம் உள்ளது. தரையிலிருந்து சுமார் 2 மீ (6.6 அடி) உயரம் வரை சுமார் 10 தடவைகள் மேலும் கீழும் குதிக்கும். நான்கு கால்களையும் விரைப்பாக வைத்துக் கொண்டு முதுகை வளைத்து இவை துள்ளும். இந்த துள்ளல் மான் புதர்கள் மற்றும் சாற்றுத்தாவரங்களை உண்கிறது; சாற்றுத்தாவரங்களை உண்பதன் மூலம் இந்த மறிமான் தண்ணீர் குடிக்காமல் பல ஆண்டுகள் வாழக்கூடியது. இவை ஆண்டு முழுவதும் இனப்பெருக்கத்தில் ஈடுபடுகின்றன. ஆனால் தீவனம் மிகுதியாக கிடைக்கும் மழைக்காலத்தில் இனப்பெருக்கும் உச்சத்தை அடைகிறது. ஐந்து முதல் ஆறு மாத கர்ப்பத்திற்குப் பிறகு ஒரு குட்டி பிறக்கிறது. குட்டிகளுக்கு கிட்டத்தட்ட ஆறு மாத காலம் பாலூட்டுகிறது. அதன் பின்னர் சில மாதங்களுக்குப் பிறகு குட்டி தன் தாயை விட்டுப் பிரிகிறது.  

துள்ளல் மான் தெற்கு மற்றும் தென்மேற்கு ஆப்பிரிக்காவின் வறண்ட பகுதிகளில் வாழ்கிறது. பன்னாட்டு இயற்கைப் பாதுகாப்புச் சங்கமானது, துள்ளல்மானை தீவாய்ப்புக் கவலை குறைந்த இனமாக வகைப்படுத்தியுள்ளது. இந்த உயிரினம் தொடர்ந்து உயிர்வாழ்விற்கான பெரிய அச்சுறுத்தல்கள் எதுவும் இருப்பதாகத் தெரியவில்லை. துள்ளல் மான்கள், உண்மையில், எண்ணிக்ககையில் கூடிவருவதாகக் கருதப்படும் சில மான் வகைகளில் ஒன்றாகும். மேலும் இவை பிரபலமான வேட்டை விளையாட்டு விலங்குகளாகும். இவற்றின் இறைச்சி மற்றும் தோலுக்காக மதிப்புமிக்கதாக கருதப்படுகின்றன. துள்ளல் மான் தென்னாப்பிரிக்காவின் தேசிய விலங்கு ஆகும்.
# புக்கபட்னா இந்தியச் சிறுமான் காப்பகம்



**புக்கபட்னா இந்தியச் சிறுமான் காப்பகம்** (*Bukkapatna Chinkara Wildlife Sanctuary*) என்பது இந்தியாவில் கருநாடகம் மாநிலத்தில் உள்ள ஒரு வனவிலங்கு சரணாலயமாகும். இது இந்தியச் சிறுமான்களை பாதுகாக்க நிறுவப்பட்டது. 2019-ல் நிறுவப்பட்டது. இது யாதகள்ளி இந்தியச் சிறுமான் காப்பகத்திற்கு பிறகு கர்நாடகாவின் இரண்டாவது சிறுமான் சரணாலயமாகும்.  

## வரலாறு
2019-ல் நிறுவப்பட்ட இது கர்நாடகாவின் இரண்டாவது சிறுமான்கள் சரணாலயம் ஆகும்.  

## விளக்கம்
இந்த சரணாலயம் இந்தியாவின் கர்நாடகாவில் தும்கூர் மாவட்டத்தில் சிரா வட்டத்தில் அமைந்துள்ளது. இச்சரணாலயம் பரப்பளவைக் கொண்டுள்ளது. சிரா வட்டத்திலுள்ள புக்கபட்னா என்ற கிராமத்தில் அமைந்துள்ளதால் இந்த சரணாலயம் இந்த ஊரின் பெயரால் அழைக்கப்படுகிறது.  

## தாவரங்களும் விலங்குகளும்
கர்நாடக மாநிலத்தில், புக்கபட்னா சரணாலயத்தைத் தவிர, யாதகள்ளி வனவிலங்கு சரணாலயத்தில் மட்டுமே இந்தியச் சிறுமான்கள் பதிவு செய்யப்பட்டுள்ளன. 2019ஆம் ஆண்டில், புக்கபட்னா பகுதியில் சுமார் 80 சிறுமான்கள் இருந்தன. சிறுமான்கள் தவிர, நாற்கொம்பு மான் மற்றும் புல்வாய்களும் இங்கு காணப்படுகின்றன. மான்களைத் தவிர, சிறுத்தை, கழுதைப்புலி மற்றும் தேன் கரடி உட்பட 20க்கும் மேற்பட்ட பாலூட்டி சிற்றினங்கள், 12 நீர்நில வாழ்வன, 20 ஊர்வன சிற்றினங்கள் மற்றும் 160க்கும் மேற்பட்ட பறவை சிற்றினங்களும் இந்த சரணாலயத்தில் காணப்படுகின்றன.  

## அச்சுறுத்தல்களும் பாதுகாப்பு நடவடிக்கைகளும்
வேட்டையாடுபவர்களின் அச்சுறுத்தல் இங்குள்ள காடுகளுக்கு பெரும் பிரச்சனையாக இருந்தது. காடுகளுக்கு வழங்கப்பட்ட வனவிலங்கு சரணாலயத்தின் அந்தஸ்து, வேட்டையாடுதல், வாழ்விட இழப்பு மற்றும் காடுகளுக்கு ஏற்படும் பிற அச்சுறுத்தல்களுக்கு முற்றுப்புள்ளி வைக்கும் என்று நம்பப்படுகிறது.
# கேரள கர்சகன்

**கேரளா கர்சகன்** (*Kerala Karshakan*) என்பது இந்தியாவின் கேரள அரசாங்க பண்ணை தகவல் பணியகம் வெளியிட்ட ஒரு மாதாந்திர பண்ணை இதழ் ஆகும். இவ்விதழ் 1954 ஆம் ஆண்டில் தொடங்கப்பட்டது. இந்திய வேளாண் ஆராய்ச்சிக் குழுமம் வெளியிட்ட இந்திய விவசாயம் என்ற இதழிற்குப் பிறகு கேரளா கர்சகன் இந்தியாவின் இரண்டாவது பழமையான பண்ணை இதழ் ஆகும். கேரள மாநிலத்தின் முன்னாள் வேளாண் இயக்குநராகவும், கேரளாவின் பண்ணை தகவல் பணியகத்தின் முதல் முதன்மை தகவல் அதிகாரியாகவும் இருந்த ஆர். ஆலி இதழின் முழுநேர ஆசிரியராகப் பணியாற்றினார்.  

2013 ஆம் ஆண்டு சூன் மாதம், பண்ணை தகவல் பணியகம் கேரளா கர்சகனின் மின் இதழ் பதிப்பை அறிமுகப்படுத்தியது.
# கார்துங்க் லா



**கார்துங்க் லா** (**Khardung La**), இந்தியாவின் லடாக் ஒன்றியப் பகுதியின் லே மாவட்டத்தில் உள்ள லடாக் மலைத்தொடரில் 5359 மீட்டர் உயரத்தில் அமைந்த மலைக் கணவாய் ஆகும். இது லே நகரத்திற்கு வடக்கே உள்ளது. கார்துங்க் லா கணவாய் சிந்து ஆற்றின் சமவெளியையும், சியாக் சமவெளியையும் இணைக்கிறது. இக்கணவாய் நூப்ரா பள்ளத்தாக்கின் நுழைவாயிலாக உள்ளது. இக்கணவாய்க்கு செல்வதற்கு சாலை வசதி உள்ளது.கோடைக்காலங்களில் லடாக் பகுதிக்கு இருசக்கரம் மற்றும் கார்களில் சுற்றுலா செல்பவர்கள் கார்துங்க் லா கணவாய் பகுதிக்கு செல்வது வழக்கும்.  

## படக்காட்சிகள்

## தட்ப வெப்பம்
Khardung La has an arctic tundra climate (*ET*) with short, cool summers and long, very cold winters.  

## இதனையும் காண்க
- இமயமலையின் சிகரங்கள் மற்றும் கணவாய்கள் பட்டியல்
# துபாய் பன்னாட்டுக் கல்வி நகரம்


**துபாய் பன்னாட்டு அகாதமி நகரம்** (**Dubai International Academic City** (**DIAC**), இதனை அகாதமி நகரம் என்றும் அழைப்பர். துபாய் நகரத்தின் பல்கலை நகரம் ஆகும். இது மே 2006ல் துவங்கப்பட்ட **துபாய் அறிவுசார் பூங்கா** திட்டத்தின் கீழ் 2007ஆம் ஆண்டில் நிறுவப்பட்டது.  

2,960 ஏக்கர் பரப்பளவில் அமைந்த இந்தப் பல்கலைக்கழக நகரத்தில் பள்ளிக்கூடங்கள், 27 கல்லூரிகள் மற்றும் 3 பல்கலைக்கழகங்கள், 3 ஆய்வு மையங்களில் 150 நாடுகளின் 27,500 மாணவர்களுடனும், 500க்கும் மேற்பட்ட படிப்புகளுடனும் செயல்படுகிறது. இந்த அகாதமியில் இளநிலைப் பட்டம், முதுநிலைப் பட்டம், முனைவர் பட்டப் படிப்புகள் வழங்கப்படுகின்றன. இங்குள்ள கல்லூரிகள் மற்றும் பல்கலைக்கழகங்கள் அனைத்தும் விடுதிகளுடன் அமைந்துள்ளன. இந்த அகாதமி பல வெளிநாட்டுப் பல்கலைக்கழகங்களுடன் புரிந்துணர்வு ஒப்பந்தங்கள் மேற்கொண்டுள்ளது. இந்த அகாதமியில் படித்த மாணவர்கள் ஆய்வுகள் மேற்கொள்ளவும் மற்றும் தொழில் தொடங்கவும் உதவி செய்கிறது.  

## கல்வி நிறுவனங்கள்
### கல்லூரிகள்
- துபாய் ஆங்கிலப் பேச்சுக் கல்லூரி
- துபாய் ஆடவர் கல்லூரி
- ஹமதான் n eTQM பல்கலைக்கழகம்
- உயர் தொழில் நுட்பக் கல்லூரி
- இமாம் மாலிக் கல்லூரி
- ஐக்கிய இராச்சியத்தின் வணிகக் கல்லூரி - துபாய் வளாகம்

### ஆய்வு மையங்கள்
- துபாய் புள்ளியியல் மையம்
- இயற்கை வேளாண்மைப் பன்னாட்டு மையம் (International Center for Biosaline Agriculture)

### பள்ளிகள்
- ஜெர்மன் பள்ளி, துபாய்
- லிசீ பிரான்கைஸ் பன்னாட்டு ஜார்ஜஸ் பொம்பிதௌ (Lycée Français International Georges Pompidou)
- சேக் ரசீத் பின் சகீத் இசுலாமிய நிறுவனம்

### பல்கலைக்கழகங்கள்
- அபு தாபி பல்கலைக்கழகம்
- அல் குராயிர் பல்கலைக்கழகம்
- அமெரிக்கன் பல்கலைக்கழகம், துபாய் வளாகம்
- அமிட்டி பல்கலைக்கழகம், துபாய் வளாகம்
- பிர்லா தொழில்நுட்ப நிறுவனம், பிலானி - துபாய் வளாகம்
- பிர்மிங்காம் பல்கலைக்கழகம், துபாய் வளாகம்
- பிரித்தானிய பல்கலைக் கழகம், துபாய் வளாகம்
- டி மாண்ட்போர்டு பல்கலைக்கழகம், துபாய் வளாகம் Curtin University Dubai
- வான் பறப்பு பல்கலைக்கழகம், அமீரகம்
- வங்கியியல் நிறுவனம், அமீரகம்
- பிரான்சு பேஷன் நிறுவனம், (ESMOD)
- ஹமதான் பின் முகமது திறன்மிகு பல்கலைக்கழகம்
- எரியட்-வாட் பல்கலைக்கழகம், துபாய் வளாகம்
- மேலாண்மை தொழில்நுட்ப நிறுவனம், துபாய்
- இசுலாமிய ஆசாத் பல்கலைக்கழகம்
- மணிபால் பல்கலைக்கழகம், துபாய் வளாகம்
- மிடில்செக்ஸ் பல்கலைக்கழகம், துபாய் வளாகம்
- துபாய் தேசிய தொழிற்கல்வி நிறுவனம்
- செயிண்ட் ஜோசப் பல்கலைக்கழகம், துபாய் வளாகம்
- எஸ். பி. ஜெயின் பன்னாட்டு மேலாண்மைப் பள்ளி, துபாய்
- சாகீத் சுல்பிகர் அலி புட்டோ அறிவியல் & தொழில்நுட்ப நிறுவனம்
- சையத் பல்கலைக்கழகம்
- துபாய் பல்கலைக்கழகம்
- University of Exeter
- University of Wollongong in Dubai
- Strathclyde Business School
# கடசான் மொழி


**கடசான் மொழி**, (மலாய்: *Bahasa Kadazan*; ஆங்கிலம்: *Coastal Kadazan* அல்லது *Kadazan Language* அல்லது *Boos Kadazan*); என்பது மலேசியா, சபா மாநிலத்தில் உள்ள கடசான் மக்களின் (*Kadazan People*) பேச்சு வழக்கினைச் சார்ந்த மொழியாகும். அத்துடன் இந்த மொழி கடசான்-டூசுன் மொழி இனத்தைச் சேர்ந்த மொழி என வகைப்படுத்தப்பட்டு உள்ளது.  

சபா மாநிலத்தின் மேற்கு கரை பிரிவின் (*West Coast Division*) பெனாம்பாங் (*Penampang*); பாப்பார் (*Papar*); மெம்பாக்குட் (*Membakut*); பியூபோர்ட் மாவட்டம் (*Beaufort District*); ஆகிய பகுதிகளில் உள்ள மக்களால் இந்த மொழி அதிகமாய்ப் பேசப்படுகின்றது.  

## சிறப்பியல்புகள்
பிரித்தானிய காலனித்துவ அரசாங்கத்தின் ஆங்கில மொழிப் பயன்பாட்டினாலும்; மலேசிய நடுவண் அரசாங்கத்தின் மலாய் மொழி பயன்பாட்டுத் தாக்கத்தினாலும்; கடசான் மொழியின் பயன்பாடு குறைந்து வருகிறது. இந்தத் தாக்கங்கள் பிற சபா தாய்மொழிகளையும் பாதித்து வருகின்றன.  

இந்த மொழியின் வீழ்ச்சியைத் தடுக்கும் கொள்கைகளைச் சபா மாநில அரசாங்கம் அறிமுகப்படுத்தி வருகின்றது. பொதுப் பள்ளிகளில் கடசான் மொழி மற்றும் பிற பழங்குடி மொழிகளைப் பயன்படுத்துவது வலியுறுத்தப்பட்டு வருகிறது. சபா மாநிலத்தில் கடசான் மொழி அதிகாரப்பூர்வமாக மொழியாக மாற்றப் படுவதற்கும் முயற்சிகள் மேற்கொள்ளப்பட்டு வருகின்றன.  

சபா கடசான்டூசுன் கலாச்சார சங்த்தின் (*Kadazandusun Cultural Association Sabah*) முயற்சிகளின் கீழ், 1995-ஆம் ஆண்டில், மத்திய பூண்டு-லிவான் பேச்சுவழக்கு (*Bundu-Liwan Dalect*), தரப்படுத்தப்பட்ட "கடசான்-டூசுன்" (*Kadazandusun*) மொழிக்கு அடிப்படையான மொழியாகத் தேர்ந்து எடுக்கப்பட்டது.  

## மேற்கு கரை பிரிவு

''' அமைவிடம்]]  

மேற்கு கரை பிரிவு (*West Coast Division*) சபா மாநிலத்தின் வடமேற்கு பகுதியில் 7,588 சதுர கி.மீ. பரப்பளவு கொண்டது. அத்துடன் 1,440 கி.மீ. நீளமான கடற்கரையையும் கொண்டது. மாநில நிலப்பரப்பில் 10.3%; மாநிலத்தின் மொத்த மக்கள் தொகையில் ஏறக்குறைய 30% கொண்டுள்ளது. இங்கு கணிசமான அளவிற்கு கடசான் மக்கள் வாழ்கின்றனர்.  

பஜாவ் *(Bajau),* பிசாயா *(Bisaya),* புரூணை மலாய்க்காரர்கள் *(Bruneian Malay),* டூசுன் *(Dusun),* இல்லானுன் *(Illanun),* கடசான் *(Kadazan)* மற்றும் கெடாயன் *(Kedayan)* பூர்வீகப் பழங்குடி மக்களுடன் கணிசமான எண்ணிக்கையிலான சீனர்களையும் உள்ளடக்கியது.  

மேற்குக் கடற்கரைப் பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:  

- கோத்தா பெலுட் மாவட்டம் (1,386 கி.மீ.<sup>2</sup>) கோத்தா பெலுட்
- கோத்தா கினபாலு மாவட்டம் (350 கி.மீ.<sup>2</sup>) கோத்தா கினபாலு
- பாப்பார் மாவட்டம் (1,234 கி.மீ.<sup>2</sup>) பாப்பார்
- பெனாம்பாங் மாவட்டம் (466 கி.மீ.<sup>2</sup>) பெனாம்பாங்
- புத்தாத்தான் மாவட்டம் (29,7 கி.மீ.<sup>2</sup>) புத்தாத்தான்
- ரனாவ் மாவட்டம் (2,978 கி.மீ.<sup>2</sup>) ரனாவ்
- துவாரான் மாவட்டம் (1,165 கி.மீ.<sup>2</sup>) துவாரான்

## மேற்கோள்
# வங்கதேச சில்வண்டுத் தவளை


**வங்கதேச சில்வண்டுத் தவளை** (*Minervarya asmati-மினர்வர்யா அசுமதி*) என்பது வங்காளதேசத்தின் சிட்டகொங் மற்றும் டாக்காவில் காணப்படும் ஒரு வகை தவளை சிற்றினம் ஆகும். இதன் வகை இடம் சிட்டகாங் பல்கலைக்கழக வளாகம் ஆகும். இத்தவளை 2011இல் முகமது சஜித் கவ்லாதர் என்பவரால் விவரிக்கப்பட்டது.  

## விளக்கம்
இந்த சிற்றினத்தின் ஆண் தவளையின் உடல் நீளம் 29.1 மி.மீ முதல் 30.00 மி.மீ. வரையிலும் பெண் தவளையின் உடல் நீளம் 33.4 மி.மீ வரையிலும் காணப்படும். இதன் அடிப்படை நிறம் ஆலிவ் பச்சை முதல் பச்சை கலந்த பழுப்பு வரை மாறுபடும். ஆண் தவளையில் பட்டாம்பூச்சி வடிவ குரல் குறியீடு உள்ளது.  

## நடத்தை
இத்தவளை இனங்கள் தற்காலிக குளங்களில் இனப்பெருக்கம் செய்கின்றன. ஆண் *மினர்வர்யா அசுமதி* தவளையின் ஒற்றை அல்லது சில ஆண் தவளை ஓசையினை விடக் கூட்டு ஓசையினையே பெண் தவளைகள் விரும்புகின்றன.
# குந்தியா ஆறு

**குந்தியா ஆறு** (*Gundia River*) தென்னிந்தியாவில் உள்ள கர்நாடக மாநிலத்தில் நேத்ராவதி ஆற்றின் இரண்டாவது துணை ஆறாகும். இந்த ஆறு மற்றும் இதன் கிளை ஓடைகளின் குறுக்கே நீர்மின் திட்டம் அமைக்கக் கர்நாடக அரசு முன்வைத்துள்ள திட்டம் சுற்றுச்சூழல் ஆர்வலர்களின் சர்ச்சையையும் எதிர்ப்பையும் உருவாக்கியுள்ளது.  

## வடிநிலம்
குந்தியா ஆறு குமாரதாரா ஆற்றின் துணை ஆறாகும், இது நேத்ராவதி ஆற்றில் இணைகிறது. குந்தியா ஆற்றின் பிரதான நீரோடைகளில் யெட்டினகோல், கெரிகோல், ஹொங்கடஅல்லா மற்றும் பெட்டகும்ப்ரி கால்வாய்கள் மற்றும் ஆற்றுப் படுகை தெற்கு கன்னட மாவட்டம் மற்றும் ஹாசன் மாவட்டங்களைச் சுற்றியுள்ளன.  

## பல்லுயிர் வளம்
குந்தியா ஆற்றுப் படுகை மேற்குத் தொடர்ச்சி மலையின் ஒரு பகுதியாகும். இப்பகுதி பல்லுயிர் செழுமையிடமாக உள்ளது. வெப்பமண்டல பசுமைமாறா மற்றும் பகுதி பசுமையான காடுகள், இலையுதிர் காடுகள், புதர்க்காடுகள், புல்வெளிகள் மற்றும் கரையோர தாவரங்கள் உட்பட பல தாவர வகைகள் காணப்படுகின்றன. இவற்றில் 119 மர வகைகள் உட்பட 239 தாவர சிற்றினங்கள் இப்பகுதியில் உள்ளன. காகினஹாரா மற்றும் கெம்பஹோல் காப்புக்காடுகள் குந்தியா படுகையில் உள்ளன.  

பம்பாய் இயற்கை வரலாற்றுச் சங்கம் மற்றும் பன்னாட்டுப் பறவைகள் பாதுகாப்பு வலையமைப்பின்படி கெம்பகோல் பகுதி இந்தியாவின் முக்கியமான பறவைகள் வாழும் பகுதிகளில் ஒன்றாக வகைப்படுத்தப்பட்டுள்ளது. மைசூர் யானைகள் காப்பகத்துடன் பிஸ்லே காப்புக் காடுகளை இணைக்கும் யானை வழித்தடத்தின் ஒரு பகுதியாகவும் புலிகள் காணப்படும் பகுதியாகவும் இது உள்ளது. இருப்பினும், இந்த திட்ட முன்மொழிவு உள்ளூர் விவசாயிகள் மற்றும் சுற்றுச்சூழல் ஆர்வலர்களிடமிருந்து எதிர்ப்பை ஏற்படுத்தியுள்ளது. மாதவ் காட்கில் தலைமையிலான மேற்குத் தொடர்ச்சி மலை சூழலியல் நிபுணர் குழு இந்த திட்டத்தை விலக்கிக்கொள்ள பரிந்துரைத்தது.
# பழைய உலக பறக்கும் அணில்


**பழைய உலக பறக்கும் அணில்கள்** என்று பொதுவாக அழைக்கப்படுவன ***டெரோமைசு*** பேரின அணில்கள் ஆகும். இவை மிதவெப்பமண்டல ஐரோவாசியா, கொரியத் தீபகற்பம் மற்றும் சப்பான் முழுவதும் காணப்படுகிறது. ஆசியாவில் (குறிப்பாகத் தெற்காசியா) பறக்கும் அணில் சிற்றினங்கள் காணப்பட்டபோதிலும் ஐரோப்பாவில் மட்டுமே *டெரோமைசு* பேரின அணில்கள் காணப்படுகிறது.  

## சிறப்பியல்புகள்
பெரிய கண்களையுடைய இந்த விலங்குகள் இரவாடுதல் வகையினைச் சார்ந்தவை. மரத்திலிருந்து மரத்திற்குச் சறுக்குவதற்காக தங்கள் மணிக்கட்டிலிருந்து கணுக்கால் வரை நீண்டிருக்கும் சவ்வைப் பயன்படுத்துகின்றன. நீண்ட தட்டையான வாலினைக் கொண்ட இந்த அணில்களால் 443 அடிகள் வரை சறுக்க முடியும். இவை கொட்டைகள், விதைகள், பழங்கள், மொட்டுகள், பட்டை மற்றும் பூச்சிகளை உண்கின்றன.  

## சிற்றினங்கள்
இந்த பேரினத்தில் இரண்டு சிற்றினங்கள் உள்ளன:  

- *டெரோமைசு வோலன்சு* - சைபீரியன் பறக்கும் அணில் - வடக்கு ஐரோப்பாவில் (முக்கியமாக உருசியா மற்றும் பின்லாந்து, பால்டிக்சில் சில தனிமைப்படுத்தப்பட்ட உயிரிகள்) மற்றும் சைபீரியாவிலிருந்து ஹொக்கைடோ வரை வடக்கு ஆசியாவில் காணப்படுகிறது.
- *டெரோமைசு மோமோங்கா* - சப்பானிய குள்ள பறக்கும் அணில் - சப்பானில் காணப்படுகிறது (ஹோன்ஷு மற்றும் கியுஷு).
# பரசுராமர் சிலை



**பரசுராமர் சிலை** (*Statue of Parashurama*) இந்தியாவின் கேரள மாநிலத்தின் கோட்டயம் மாவட்டத்தில் உள்ள காடுதுருத்தி நகரின் மாம்பழ புல்வெளி விவசாய கேளிக்கைப் பூங்காவில் அமைந்துள்ளது.  

## சிலை
பரசுராமர் இந்து புராணங்களில் விஷ்ணுவின் ஆறாவது அவதாரமாகக் கருதப்படுகிறார். இந்து மதத்தின் சிரஞ்சீவிகளில் ஒருவர் (அழியாதவர்) மற்றும் திரேதா யுகம் மற்றும் துவாபர யுகத்தின் போது வாழ்ந்ததாக நம்பப்படுகிறது. இவருக்காக நிறுவப்பட்டுள்ள இச்சிலையின் உயரம் 30 அடிகளாகும். களரிப்பயிற்று என்றும் அடிமுறையென்றும் அழைக்கப்படும் பண்டைய தற்காப்புக் கலையின் தந்தை பரசுராமர் என்று கூறப்படுகிறது.
# லச்சித் பர்பூக்கன்


**லச்சித் பர்பூக்கன்** (**Lachit Barphukan**), வடகிழக்கு இந்தியாவின் அசாம் பகுதிகளை ஆண்ட அகோம் பேரரசின் தலைமைப் படைத்தலைவர் ஆவார். மார்ச் 1671ஆம் ஆண்டில் அகோம் பேரரசின் கடற்படைத் தலைவர் லச்சித் பர்பூக்கன் தலைமையில், முகலாயப் பேரரசின் படைத்தலைவர் முதலாம் ராம் சிங்க்கு எதிராக நடைபெற்ற சராய்காட் போரில் முகலாயர்களை கொரில்லா முறை தாக்குதலில் வென்று, குவாகாத்தி நகரத்தை கைப்பற்றினார். இது அகோம் பேரரசுக்கு எதிரான முகலாயர்களின் இறுதிப் போர் ஆகும். அகோம் பேரரசின் பர்பரூவா தகுதியில் படைத்தலைவரான மோமாய் தமுலி என்பவருக்கு பிறந்தவர் லச்சித் பர்பூக்கன்.  

## இதனையும் காண்க
- சராய்காட்
- சராய்காட் போர்
- சராய்காட் போர் நினைவுப் பூங்கா
- அகோம் பேரரசு
# பாலூர் கோட்டா அருவி



**பாலூர் கோட்டா அருவி** (*Paloor Kotta Falls*) இந்தியாவின் கேரள மாநிலத்தில் உள்ள மலப்புரம் மாவட்டம் கடுங்காபுரம் கிராமத்தில் உள்ள ஓர் அருவியாகும். அங்காடிபுரத்திலிருந்து 7 கிலோமீட்டர் தொலைவிலும், பெரிந்தல்மன்னா நகரத்திலிருந்து 10 கிலோமீட்டர் தொலைவிலும் இந்த அருவி அமைந்துள்ளது. குளம் போன்ற நீர் ஆதாரத்திலிருந்து உருவாகி ஒரு சிறிய கால்வாய் வழியாக சுமார் 500 அடி உயரத்தில் இருந்து பாறைகள் வழியாக தண்ணீர் பாய்கிறது.  

சூன் மற்றும் சூலை மாதங்களில் கனமழை பெய்யும் போது அருவியின் முழு தோற்றம் தெரியும். திப்பு சுல்தானின் பிரச்சாரம் மலபார் முழுவதும் பரவியபோது இந்த பகுதி ஒரு மேடையாக பயன்படுத்தப்பட்டது என்று கூறப்படுகிறது. இந்த அருவியின் உச்சியில் இருந்து பார்த்தால் கிலோமீட்டர் தொலைவில் எதிரிகள் தாக்க வருவதை காணவும் முடிந்தது. எதிரிகளால் எளிதில் ஏற முடியாததால், திப்பு இந்த இடத்தை மறைவிடமாகத் தேர்ந்தெடுத்தார்.  

## வழி
அங்காடிபுரம்- கொட்டகால் வழித்தடத்தில் கடுங்காபுரம் பள்ளிப் படிக்கட்டுகளில் இருந்து இரண்டு கிலோமீட்டர் பயணித்தால் இங்கு அடையலாம்.
# பாப்பார் மாவட்டம்



**பாப்பார் மாவட்டம்**; (மலாய்: *Daerah Papar*; ஆங்கிலம்: *Papar District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்தப் பாப்பார் மாவட்டத்தின் தலைநகரம் பாப்பார் நகரம் ஆகும்.  

சபா, மேற்கு கரை பிரிவில் உள்ள இதர மாவட்டங்களான கோத்தா பெலுட் மாவட்டம் (*Kota Belud District*); கோத்தா கினபாலு மாவட்டம் (*Kota Kinabalu District*), பெனாம்பாங் மாவட்டம் (*Penampang District*), புத்தாத்தான் மாவட்டம் (*Putatan District*); ரானாவ் மாவட்டம் (*Ranau District*); துவாரான் மாவட்டம் (*Tuaran District*) ஆகிய மாவட்டங்களுடன் ஒரு பகுதியாக இந்த பாப்பார் மாவட்டமும் அமைந்து உள்ளது.  

## பொது

பாப்பார் நகரம் கோத்தா கினபாலுவிற்கு தெற்கே 38 கி.மீ. தொலைவில் உள்ளது. அமைதியான நகரம். இந்த நகரத்தில் ஓர் இரயில் நிலையம் உள்ளது. சபா மாநில இரயில் சேவையின் *(Sabah State Railway)* முக்கிய நிறுத்தங்களில் ஒன்றாக அந்த நிலையம் விளங்குகிறது.  

இந்தப் பாப்பார் நகரம், குரோக்கர் மலைத்தொடரை *(Crocker Range)* நோக்கி, தாழ்வான கடலோரப் பகுதிகளால் சூழப்பட்டு உள்ளது. இங்குள்ள தாழ்வு நிலப் பகுதிகள் நெல் சாகுபடிக்குப் பாரம்பரியமாகப் பயன்படுத்தப்பட்டு வருகின்றன. நெல் சாகுபடியில் பெரும்பாலும் பழங்குடி மக்களே ஈடுபட்டு உள்ளனர்.  

## வரலாறு

1877-ஆம் ஆண்டுகளில் சபாவில் உருவாக்கப்பட்ட நகரங்களில் பாப்பார் நகரமும் ஒன்றாகும். சபாவில் மிகப் பழமையான நகரங்களில் ஒன்றாக வரலாறு படைக்கின்றது.  

சபாவின் மேற்கு கரை பிரிவு, முதலில் புரூணை சுல்தானகத்தால் (*Bruneian Sultanate*) ஆளப்பட்டது. அதன் முதல் உள்ளூர் தலைவர் பஜாவ் (*Bajau*) வம்சாவளியைச் சேர்ந்த டத்து அமீர் பகார் (*Datu Amir Bahar*) என்பவர் ஆவார்.  

1877-ஆம் ஆண்டில் புரூணை சுல்தானகத்தால் பரோன் வான் ஓவர்பெக் (*Baron von Overbeck*) மற்றும் டென்ட் சகோதரர்களிடம் (*Dent Brothers*) பாப்பார் நிலப்பகுதி ஒப்படைக்கப்பட்டது.  

பாப்பாரில் பணியாற்றிய முதல் பித்தானிய அதிகாரி எச்.எல். லீசெசுடர் (*H.L. Leicester*) ஆவார். பிப்ரவரி 1878-இல் பாப்பார் பகுதியில் வருவாயை அதிகரிக்கும் நோக்கில் அவர் பதவியேற்றார். பாப்பாரின் பொருளாதாரத்தை மேம்படுத்தத் தவறியதால் அவருக்குப் பதிலாக ஆல்பிரட் ஆர்ட் எவரெட் (Alfred Hart Everett) என்பவர் நியமிக்கப்பட்டார்.  

### நவீன வளர்ச்சியின் தாக்கங்கள்

பாப்பார் மாவட்டத்தில் பல்வகையான பழத் தோட்டங்கள் உள்ளன. அவை பெரும்பாலும் சிறுபான்மை சீனர் இனத்தவருக்குச் சொந்தமானவை. பாப்பார் ஆறு கடலில் கலக்கும் தென் கரையில், சதுப்புநிலக் காட்டுப் பகுதியில் பாப்பார் நகரம் அமைந்து உள்ளது. நிப்பா எனும் உப்பு நீர் பனை மரக் காடுகளும் இங்கு நிறையவே உள்ளன.  

கோத்தா கினபாலு நகரத்திற்கு அருகாமையில் இந்த நகரம் இருப்பதால், கோத்தா கினபாலுவின் நவீன வளர்ச்சித் தாக்கங்களும், இந்த நகரைப் பெரிதும் பாதித்து வருகின்றன. இந்த நகரம் அண்மைய ஆண்டுகளில் கணிசமான வளர்ச்சியைக் கண்டுள்ளது. ஆனாலும் அதன் சில பழைய கட்டிடங்கள் மற்றும் வரலாற்றுத் தன்மைகள் இன்னும் பாதுகாக்கப் படுகின்றன.  

2010-ஆம் ஆண்டு மக்கள் தொகை கணக்கெடுப்பின்படி, மாவட்டத்தின் மக்கள் தொகை 124,420 மக்கள். இங்கு வாழும் மக்கள் பெரிய சமூகங்களாகவும் சிறியச் சமூகங்களாகவும் பிரிக்கப்பட்டு உள்ளனர்.  

பாப்பார் மாவட்டத்தில் சுற்றுலா ஒரு முக்கியமான தொழிலாகும். சுற்றுலா துறை விவசாயத் தொழிலுக்கு அடுத்து அதிக வருமானத்தைப் பெற்றுத் தருகிறது. பாப்பார் கடற்கரையில் பல ஓய்வு விடுதிகளைக் காணலாம்.  

## பாப்பார் மாவட்டத்தின் காலநிலை

பாப்பார் மாவட்டம் ஒரு வெப்பமண்டல மழைக்காட்டுக் காலநிலையைக் கொண்டது. அதனால் ஆண்டு முழுவதும் அதிகமாக மழை பெய்யும்.  

## காட்சியகம்
# சீதா மாயி கோவில்

**சீதா மாயி கோயில்** (**Sītā Māī Temple) என்பது, வட இந்தியாவில் ஹரியானா மாநிலம் கர்னால் மாவட்டத்தில் உள்ள சீதாமாய் என்ற கிராமத்தில் அமைந்துள்ள** ஒரு பழமையான கோயிலாகும். இது நிலோகேரியில் இருந்து 19 கிலோமீட்டர் தொலைவில் உள்ளது. மேலும், கர்னால் மற்றும் கைத்தால் இடையே பயணிக்க கிடைக்கக்கூடிய ஒரு மாற்று வழியில் அமைந்துள்ளது. இது, அயோத்தியின் ராமரின் தெய்வீக மனைவியான இந்து தெய்வமான சீதாவுக்கு மட்டுமே அர்ப்பணிக்கப்பட்டுள்ள ஒரே கோயில் இதுவாக இருக்கலாம் எனச் சொல்லப்படுகிறது. இக்கோயில் ராமநந்தி பைராகிஸின் நிர்வாகத்தின் கீழ் உள்ளது.  

## கட்டமைப்பு
இந்த கோயில் செங்கற்களால் கட்டப்பட்டுள்ளது. மேலும், இங்குள்ள முழு சன்னதியையும் உள்ளடக்கிய விரிவான அலங்காரம் குறிப்பிடத்தக்க அம்சமாகும். தனி செங்கற்களில் உள்ள ஆழமான கோடுகளால் சன்னதியின் வடிவம் உருவாகிறது, இது செங்கற்கள் எரிக்கப்படுவதற்கு முன்பு செய்யப்பட்டதாகத் தெரிகிறது. அதாவது, கோவிலை முதலில் வடிவமைத்திருக்க வேண்டும் என்றால், அவர்கள் எடுக்க வேண்டிய படிவங்கள் ஒவ்வொரு செங்கல்லுக்கும் தனித்தனியாக நிர்ணயிக்கப்பட்டிருக்க வேண்டும்.  

## முக்கியத்துவம்
இராமாயண காவியத்தில், சீதையின் வேண்டுகோளுக்குப் பதிலளிக்கும் விதமாக, அவள் பாவம் செய்யாததற்குச் சான்றாக, அவள் மார்பில் இளைப்பாற அனுமதிக்க, பூமித் தேவி பிளவுபட்ட இடத்தில் இந்த கோயில் உள்ளது என்று கருதப்படுகிறது.  

## மேலும் பார்க்கவும்
# கோத்தா பெலுட் மாவட்டம்



**கோத்தா பெலுட் மாவட்டம்**; (மலாய்: *Daerah Kota Belud*; ஆங்கிலம்: *Kota Belud District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்தக் கோத்தா பெலுட் மாவட்டத்தின் தலைநகரம் கோத்தா பெலுட் நகரம் (*Kota Belud Town*) ஆகும்.  

சபா, மேற்கு கரை பிரிவில் உள்ள ஏழு மாவட்டங்களில் கோத்தா பெலுட் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 77 கி.மீ. தொலைவில் அமைந்து உள்ளது.  

## பொது
**சபா** மாநிலத்தின் மேற்கு கரை பிரிவில் உள்ள மாவட்டங்கள்:  

- கோத்தா பெலுட் மாவட்டம் (*Kota Belud District*)
- கோத்தா கினபாலு மாவட்டம் (*Kota Kinabalu District*)
- பாப்பார் மாவட்டம் (*Papar District*)
- பெனாம்பாங் மாவட்டம் (*Penampang District*)
- புத்தாத்தான் மாவட்டம் (*Putatan District*)
- ரானாவ் மாவட்டம் (*Ranau District*)
- துவாரான் மாவட்டம் (*Tuaran District*)

## சொற்பிறப்பியல்

கோத்தா பெலுட் எனும் பெயர் பஜாவ் மொழியில் இருந்து வந்தது. "கோத்தா" என்றால் கோட்டை; "பெலுட்" என்றால் மலை என்று பொருள். எனவே, கோத்தா பெலுட் என்றால் "மலையில் உள்ள கோட்டை" என்று பொருள் படுகிறது.  

## வரலாறு

கோத்தா பெலுட் முன்னோர்களின் கதைகளின்படி, பழங்காலத்தில் கோத்தா பெலுட் மாவட்டத்தில் இருந்த இனங்களுக்கும்; கிராமங்களுக்கும் இடையே பகைகள் இருந்தன. அந்த வகையில் தங்களின் பாதுகாப்பை வலுப்படுத்த, அவர்கள் தஞ்சம் அடைவதற்கு பாதுகாப்பான ஓர் இடத்தை நாடினர்.  

பஜாவு மக்கள் ஒரு மலையைத் தற்காப்பு நகரமாகத் தேர்ந்து எடுத்தார்கள். அந்த மலைக்குக் கோத்தா பெலுட் என்று பெயர் வைத்தார்கள். அவ்வாறுதான் கோத்தா எனும் பெயர் வந்தது.  

சபாவின் வடக்கு முனையில் உள்ள கோத்தா கினபாலு மற்றும் கூடாட் நகரங்களை இணைக்கும் கூட்டாட்சி நெடுஞ்சாலையின் நடுப்பகுதியில் உள்ளது. அதே வேளையில், இந்தக் கோத்தா பெலுட் நகரம் கூடாட் பிரிவுக்குச் செல்லும் முக்கிய நகரமாகவும் விளங்குகிறது. இந்த நகரம் மேற்கு கடற்கரையில் பஜாவ் (*Bajau*) மக்கள் வாழும் மையப் பகுதிக்கான நுழைவாயிலாகவும் கருதப் படுகிறது.  

### கினபாலு மலை

கோத்தா பெலுட் நகரமும்; கோத்தா பெலுட் மாவட்டமும், சபா மாநிலத்தின் மிக அழகான நிலப் பகுதிகளில் ஒன்றாகும். கினபாலு மலையின் அழகியக் காட்சிகளைக் கோத்தா பெலுட் நகரத்தில் இருந்து பார்க்கலாம்.  

கோத்தா பெலுட் நிலப் பகுதி, கினபாலு தேசியப் பூங்கா வரை பரந்து விரிந்து உள்ளது. கோத்தா பெலுட் கடற்கரையோரப் பகுதிகள், பஜாவு மக்களின் வாழ்விடமாகக் கருதப் படுகிறது. கோத்தா பெலுட் உட்புறப் பகுதிகளில் டூசுன் மக்கள் அதிகமாக வாழ்கிறார்கள்.  

### தாமு திறந்தவெளிச் சந்தை

கோத்தா பெலூட்டின் மக்கள் தொகை, பஜாவ் - சாமா (*Bajau-Sama*); டூசுன் (*Dusun*) மற்றும் இலானும் (*Illanun*) இனக் குழுகளிடையே இரு பிரிவுகளாகப் பிரிக்கப்பட்டு உள்ளது. சீனர்கள் சிறுபான்மையினராக உள்ளனர்; முக்கியமாக *ஹக்கா* இனத்தைச் சேர்ந்த மக்கள்.  

ஒவ்வொரு ஞாயிற்றுக் கிழமையும் கோத்தா பெலூட்டில் நடைபெறும் திறந்தவெளிச் சந்தைக்குப் பெயர் பெற்றது. தாமு (*Tamu*) என்று பெயர். ஆண்டுக்கு ஒருமுறை, மிகப் பெரிய அளவிலும் தாமு நடைபெறுகிறது.  

## காட்சியகம்
# 2023 உலகக்கோப்பை ஆடவர் வளைதடிப் பந்தாட்டம்

, புவனேஷ்வர், ஒடிசா, இந்தியா]]  

**2023 உலகக்கோப்பை ஆடவர் வளைதடிப் பந்தாட்டம்** (**2023 Men's FIH Hockey World Cup**) 15வது உலகக்கோப்பை ஆடவர் வளைதடிப் பந்தாட்டமானது இந்தியாவின் ஒரிசா மாநிலத்த்தின் ரூர்கேலா மற்றும் புவனேஸ்வர் நகரங்களில் உள்ள பிர்சா முண்டா பன்னாட்டு ஹாக்கி விளையாட்டரங்கம் மற்றும் கலிங்கா விளையாட்டு அரங்கங்களில் சனவரி 13 முதல் 29 முடிய நடைபெற்றது. இப்போட்டியில் இந்தியா உள்ளிட்ட 16 நாடுகளின் அணிகள் கலந்து கொண்டன.  

இறுதிப் போட்டியில் பெல்ஜியத்தை வீழ்த்தி ஜெர்மனி மூன்றாவது முறையாக தங்கக் கோப்பை வென்றது. பெல்ஜியம் வெள்ளிக் கோப்பை வென்றது. நெதர்லாந்து அணி ஆஸ்திரேலியாவுக்கு எதிராக வெற்றி பெற்று வெண்கலப் பதக்கத்தை கைப்பற்றியது.  

## போட்டியில் கலந்து கொண்ட நாடுகள்
### *ஏ* அணியில்
1. ஆஸ்திரேலியா
1. அர்ஜைன்டைனா
1. பிரான்சு
1. தென்னாப்பிரிக்கா

### *பி* அணியில்
1. பெல்ஜியம்
1. ஜெர்மனி
1. தென் கொரியா
1. ஜப்பான்
### *சி* அணியில்
1. நெதர்லாந்து
1. நியூசிலாந்து
1. மலேசியா
1. சிலி

### **டி** அணியில்
1. இந்தியா
1. இங்கிலாந்து
1. ஸ்பெயின்
1. வேல்ஸ்

## போட்டியின் இறுதி தரவரிசை

## இதனையும் காண்க
- 2018 உலகக்கோப்பை ஆடவர் வளைதடிப் பந்தாட்டம்
- கலிங்கா விளையாட்டரங்கம்
- பிர்சா முண்டா பன்னாட்டு ஹாக்கி விளையாட்டரங்கம்
# கோச்சடை



**கோச்சடை** (*Kochadai*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தின் வடமேற்கில், (அதாவது, 9.943100°N, 78.080900°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, விராட்டிப்பத்து, துவரிமான், கூடல் நகர், தத்தனேரி, காளவாசல், எஸ். எஸ். காலனி, அரசரடி மற்றும் பழங்காநத்தம் ஆகியவை கோச்சடை பகுதிக்கு அருகிலுள்ள முக்கிய புறநகர்ப் பகுதிகளாகும்.  

கோச்சடை பகுதியிலிருந்து மதுரை - ஆரப்பாளையம் பேருந்து நிலையம் சுமார் 4 கி.மீ. தூரத்திலேயே அமையப் பெற்றுள்ளது. இங்கிருந்து சுமார் 4.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 12 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 6 கி.மீ. தூரத்தில் அமைந்திருக்கிறது. கோச்சடை பகுதியிலிருந்து சுமார் 16 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  

கோச்சடையில் கண்மாய் ஒன்று அமையப்பெற்று உள்ளது. வைகை ஆற்றிலிருந்து வரும் தண்ணீரில், இதில் சுமார் 105 மில்லியன் கன அடி தண்ணீர் வரை சேமிக்கப்பட்டு, 50 ஏக்கர் நிலப்பரப்பில் விவசாயம் செய்யப்பட்டு வந்தது. இருபது ஆண்டுகளாக இக்கண்மாய் ஆக்கிரமிக்கப்பட்ட நிலையில், வறண்டு காணப்படுகிறது. ஆக்கிரமிப்புகளை அகற்றி, கண்மாயில் நீர் தேக்கி, மீண்டும் பாசன வசதி பெற மாவட்ட ஆட்சியரிடம் வேண்டுகோள் விடப்பட்டுள்ளது.  

கோச்சடையில், இந்திய விடுதலைப் போராட்ட வீராங்கனை வேலு நாச்சியார் மற்றும் சுதந்திரப் போராட்ட வீரர்கள் மருது பாண்டியர் வரலாற்றுத் தொடர்புடைய கோயில் ஒன்று உள்ளது. வில்லாயுதமுடைய அய்யனார் கோயில் என்றும் வில்லேந்திய அய்யனார் கோயில் என்றும் அழைக்கப்படும் இக்கோயிலில் கோச்சடை முத்தையா (மூத்த அய்யனார்) என்ற சன்னதியும் உள்ளது.  

கோச்சடை பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 2023 இல் தமிழ்நாடு

2023 நாட்காட்டி ஆண்டில் தமிழ்நாட்டில் நடைபெற்ற முக்கிய நிகழ்வுகள் பின்வருமாறு.  

## முக்கிய நிகழ்வுகள்
- பிப்ரவரி 27 - ஈரோடு கிழக்கு சட்டமன்ற இடைத்தேர்தலில் இந்திய தேசிய காங்கிரசுவை சேர்ந்த ஈ. வெ. கி. ச. இளங்கோவன் வெற்றி பெற்றார்.
- டிசம்பர் 3 - மிக்ஜாம் புயல் வலுப்பெற்று 5ம் நாள் நெல்லூர்-மச்சிலிப்பட்டினம் இடையே கரையைக் கடந்தது. இப்புயலால் சென்னை மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் காஞ்சிபுரம் மாவட்டப் பகுதிகளில் குடியிருப்பு பகுதிகளில் வெள்ள நீர் தேங்கியதால், போக்குவரத்து மற்றும் மின்சாரம் தடைபட்டது.

## இறப்புகள்
- சனவரி 4 - ஈரோடு கிழக்கு சட்டமன்றத் தொகுதி சட்டமன்ற உறுப்பினர் திருமகன் ஈவெரா உடல்நலக் குறைவால் காலமானார்
- 27 நவம்பர் - நாகசுரம் இசைக்கலைஞர் எம். பி. என். பொன்னுசாமி
- 18 நவம்பர் - இந்திய ரிசர்வ் வங்கியின் ஆளுநர் ச. வெங்கிடரமணன்
- 28 டிசம்பர் - தேசிய முற்போக்கு திராவிட கழகம் நிறுவனரும், தலைவருமான விசயகாந்து தமது 71வது அகவையில் மறைந்தார்.

## இதனையும் காண்க
- 2023 இல் இந்தியா
# பேசிலன் பறக்கும் அணில்


**பேசிலன் பறக்கும் அணில்** (*Basilan flying squirrel)* என்பது பிலிப்பீன்சு பறக்கும் அணில் அல்லது மிண்டனாவோ பறக்கும் அணில் (*பெட்டினோமிசு கிரினிடசு*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது பிலிப்பீன்சில் மட்டுமே அகணிய உயிரி இது பெரும்பாலும் மிண்டனாவோவில் காணப்படும் பறக்கும் அணிலான *பெட்டினோமிசு மைண்டானென்சிசு* உடன் குழப்பமடைகிறது.
# தெம்மினிக் பறக்கும் அணில்


**தெம்மினிக் பறக்கும் அணில்** (*Temminck's flying squirre*l)(***பெட்டினோமிசு செட்டோசசு***) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.  

## வாழிடம்
இந்த சிறிய பறக்கும் அணில் இதன் வரம்பின் வடக்கே வறண்ட இலையுதிர் அல்லது பருவமழை மலைக் காடுகளிலும், தெற்கில் ஈரமான, முதன்மை மற்றும் இரண்டாம் நிலை, தாழ் நில மற்றும் மலைக்காடுகளிலும் வாழ்கிறது. இது ரப்பர் தோட்டங்களிலிருந்தும் காணப்படுவது பதிவு செய்யப்பட்டுள்ளது.  

## நடத்தை
மற்ற பறக்கும் அணில்களைப் போலவே, இந்த சிற்றினம் இரவு நேர மற்றும் மரங்களில் வாழும் தன்மையுடையது. உணவாகப் பழங்கள் மற்றும் விதைகளை உண்ணும். இது தரைக்கு அருகில் உள்ள மரக்குழிகளில் கூடு கட்டுவதாக அறியப்படுகிறது.  

## உடல் தோற்றம்
இதன் உடல் நீளம் 11.6 செ.மீ. வரையும், வாலின் நீளம் 10.4 செ.மீ. வரை வளரக்கூடியது. இதனுடைய எடை 40 கிராம் வரை இருக்கும். உரோமங்கள் மேலே சாம்பல் நிறத்திலிருந்து கருப்பு கலந்த பழுப்பு நிறமாகவும், கீழே வெள்ளை நிறத்தில் இருக்கும். இருப்பினும் இந்த இன உயிரிகளிடையே உரோம நிறத்தில் சில வேறுபாடுகள் காணப்படுகிறது. வால் அடிப்பகுதியில் தட்டையாக உள்ளது.  

## நிலை
வடக்கு மியான்மர் மற்றும் வடக்கு தாய்லாந்து, தெற்கு தாய்லாந்து மற்றும் தீபகற்ப மலேசியா, சுமத்ரா மற்றும் வடக்கு போர்னியோ (சபா, புருனே, சரவாக் மற்றும் வடகிழக்கு கலிமந்தான்) ஆகிய பகுதிகளில் தெம்மினிக் பறக்கும் அணில் தனித்தனி குழுக்களாகக் காணப்படுகிறது. காடுகளின் இழப்பு இந்த சிற்றினத்தின் வரம்பில் சரிவை ஏற்படுத்தியுள்ளது.
# வோர்டர்மேன் பறக்கும் அணில்


**வோர்டர்மேன் பறக்கும் அணில்** (*Vorderman's flying squirrel*)(*பெட்டினோமிசு வோர்டர்மன்னி*) என்பது *சையூரிடே* குடும்பத்தில் உள்ள கொறிக்கும் சிற்றினமாகும். இது இந்தோனேசியா, மலேசியா மற்றும் மியான்மர் ஆகிய நாடுகளில் காணப்படுகிறது. இதனை 1890ஆம் ஆண்டில் இடச்சு விலங்கியல் வல்லுநர் பிரடெரிகசு அன்னா ஜென்டிங்க் என்பவரால் விவரித்தார். இதைக் கண்டுபிடித்த, இடச்சு மருத்துவர் அடோல்ப் வோர்டர்மேன் நினைவாகச் சிற்றினப் பெயர் இடப்பட்டது.
# சிபோரா பறக்கும் அணில்


**சிபோரா பறக்கும் அணில்** (*Sipora flying squirrel*)(*கைலோபீடெசு சைபோரா*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பிர்சா முண்டா சர்வதேச ஹாக்கி ஸ்டேடியம்

**பிர்சா முண்டா சர்வதேச ஹாக்கி ஸ்டேடியம்** என்பது இந்தியாவின் ஒடிசா மாநிலத்தில் ரூர்கேலா என்னும் நகரில் கட்டப்பட்டுள்ள ஹாக்கி விளையாட்டு மைதானமாகும். 2023 ஆண்கள் ஹாக்கி உலக கோப்பை போட்டிக்காக இந்த விளையாட்டு மைதானம் கட்டப்பட்டுள்ளது.  

ஜார்கண்ட் மாநிலத்தைச் சேர்ந்த பழங்குடி சமூக தலைவரும், விடுதலை போராட்ட வீரருமான பிர்சா முண்டாவின் பெயர் இந்த மைதானத்துக்கு சூட்டப்பட்டுள்ளது. 20,000 வரை அமரக்கூடிய வசதி கொண்ட இந்த மைதானம், 2023 ஆம் ஆண்டு ஜனவரி 5 ஆம் நாள், ஒடிசா மாநில முதல்வர் நவீன் பட்நாய்க் அவர்களால் திறந்துவைக்கப்பட்டது.
# கலிங்கா விளையாட்டரங்கம்




**கலிங்கா விளையாட்டரங்கம்** (**Kalinga Stadium**), இந்தியாவின் ஒடிசா மாநிலத் தலைநகரான புவனேஸ்வர் நகரத்தில் 1978ஆம் ஆண்டு முதல் செயல்படும் விளையாட்டரங்கம் ஆகும். இதன் மொத்த பார்வையாளர்கள் இருக்கை 15,000 ஆகும். இந்த விளையாட்டரங்கில் வளைதடிப் பந்தாட்டம், தடகள விளையாட்டு, கால்பந்தாட்டம், டென்னிசு, டேபிள் டென்னிசு, கூடைப்பந்தாட்டம், கைப்பந்தாட்டம், நீச்சல் போட்டி போன்ற விளையாட்டுக்கள் நடத்த வசதிகள் உள்ளது. இந்த விளையாட்டரங்கில் ஓட்டப் பந்தயப் போட்டிகளுக்காக எட்டு தட வரிசைகள் கொண்ட செயற்கை இழை ஒடுபாதை கொண்டுள்ளது.  
## பன்னாட்டு விளையாட்டுப் போட்டிகள்
இவ்விளையாட்டரங்கில் நடைபெற்ற பன்னாட்டு விளையாட்டுப் போட்டிகள் வருமாறு:  

### தடகளப் போட்டிகள்
| நிகழ்வு | ஆண்டு | போட்டி அமைப்பு | நாள் |  |
| --- | --- | --- | --- | --- |
| ஆசியான் தடகளப் போட்டிகள் | 2017 ஆசியான் தடகளப் போட்டிகள் | இந்திய தடகள கூட்டமைப்பு | 5–9 சூலை 2017 | } |

#### கால் பந்தாட்டம்
| நிகழ்வு | ஆண்டு | அமைப்பாளர் | நாள் |  |
| --- | --- | --- | --- | --- |
| 2019 மகளிர் தங்கக் கோப்பை (இந்தியா) | 2019 | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 9–15 பிப்ரவரி 2019 |  |
| 2022 தெற்காசியா கால் பந்தாட்ட போட்டிகள் | 2022 | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 25 சூலை – 5 ஆகஸ்டு 2022 |  |
| உலகக் கோப்பை இளையோர் கால் பந்தாட்டம் | 2022 உலகக் கோப்பை மகளிர் (இளையோர்) கால் பந்தாட்டம் | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 11–30 அக்டோபர் 2022 | } |

#### வளைதடிப் பந்தாட்டம்

| நிகழ்வு | ஆண்டு | அமைப்பாளர் | நாள் |  |
| --- | --- | --- | --- | --- |
| வளைதடிப் பந்தாட்ட சாம்பியன் கோப்பை | 2022 உலகக்கோப்பை ஆடவர் வளைதடிப் பந்தாட்டம் | ஹாக்கி இந்தியா | 6–14 டிசம்பர் 2014 |  |
| ஆடவர் வளைதடிப் பந்தாட்ட கூட்டமைப்பின் உலக லீக் | 2016–17 ஆடவர் வளைதடிப் பந்தாட்ட கூட்டமைப்பின் உலக லீக் போட்டிகள் | ஹாக்கி இந்தியா | 1–10 டிசம்பர் 2017 |  |
| உலகக் கோப்பை ஆடவர் வளைதடிப் பந்தாட்டம் | 2018 உலகக் கோப்பை ஆடவர் வளைதடிப் பந்தாட்டம் | ஹாக்கி இந்தியா | 28 நவம்பர் – 16 டிசம்பர் 2018 |  |
| 2019 ஒலிம்பிக் தகுதிக்கான மகளிர் வளைதடிப் பந்தாட்டம் | 2019 | ஹாக்கி இந்தியா | 1–2 நவம்பர் 2019 |  |
| 2019 ஒலிம்பிக் தகுதிக்கான ஆடவர் வளைதடிப் பந்தாட்டம் | 2019 | ஹாக்கி இந்தியா | 1–2 நவம்பர் 2019 |  |
| வளைதடிப் பந்தாட்ட கூட்டமைப்பின் ஆடவர் புரோ லீக் | 2020–21 வளைப்பந்தாட்ட கூட்டமைப்பின் ஆடவர் புரோ லீக் போட்டிகள் | ஹாக்கி இந்தியா | 18 January – 24 May 2020 |  |
| உலகக் கோப்பை ஆடவர் (இளையோர்) வளைதடிப் பந்தாட்டம் | 2021 உலகக் கோப்பை ஆடவர் (இளையோர்) வளைப்பந்தாட்டம் | ஹாக்கி இந்தியா | 24 நவம்பர் – 5 டிசம்பர் 2021 |  |
| உலகக் கோப்பை ஆடவர் வளைதடிப் பந்தாட்டம் | 2023 உலகக்கோப்பை ஆடவர் வளைதடிப் பந்தாட்டம் | ஹாக்கி இந்தியா | சனவரி 13 – 29 | } |

## இதனையும் காண்க
- பிர்சா முண்டா பன்னாட்டு ஹாக்கி விளையாட்டரங்கம்
- 2023 உலகக்கோப்பை ஆடவர் வளைதடிப் பந்தாட்டம்
- 2018 உலகக்கோப்பை ஆடவர் வளைதடிப் பந்தாட்டம்